**РЕПУБЛИКА СРБИЈА**

**ГРАД ПРОКУПЉЕ**

**ГРАДСКА УПРАВА**

**Oдељење за инспекцијске послове**

Никодија Стојановића бр.2, Прокупље, [www.prokuplje.org.rs](http://www.prokuplje.org.rs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ГОДИШЊИ ПЛАН

ИНСПЕКЦИЈСКОГ НАДЗОРА

ГРАЂЕВИНСКЕ ИНСПЕКЦИЈЕ

ГРАДСКЕ УПРАВЕ ГРАДА ПРОКУПЉА

ЗА 2023. ГОДИНУ.

**САДРЖАЈ :**

**1. УВОД**

**2. ОПШТИ ПОДАЦИ**:

**3. ЦИЉЕВИ**

1. **СПРОВОЂЕЊЕ ИНСПЕКЦИЈСКИХ НАДЗОРА И СЛУЖБЕНИХ КОНТРОЛА**
2. **ПЛАНИРАЊЕ ИНСПЕКЦИЈСКИХ НАДЗОРА И СЛУЖБЕНИХ КОНТРОЛА**

**6. ПРОПИСИ ПО КОЈИМА ПОСТУПА ГРАЂЕВИНСКА ИНСПЕКЦИЈА**

**7. ПЛАН РАДА ГРАЂЕВИНСКЕ ИНСПЕКЦИЈЕ ЗА 2023. ГОДИНУ**

1. **ПРОЦЕНА РИЗИКА У ИНСПЕКЦИЈСКОМ НАДЗОРУ**

**ГРАЂЕВИНСКОГ ИНСПЕКТОРА**

**9. АКТИВНОСТИ ПРЕВЕНТИВНОГ ДЕЛОВАЊА**

**УВОД**

Овај документ представља План рада грађевинске инспекције у спровођењу инспекцијског надзора и службених контрола на подручју општине Прокупље за 2023. годину и донет је на основу чл. 10. Закона о инспекцијском надзору (''Сл. Гласник РС '' бр. 36/15, br.36/2015,44/2018 -др. Закон и 95/2018).

Сврха доношења Плана инспекцијског надзора грађевинске инспекције је повећање ефективности и транспарентности, јачање поверења грађана у локалну самоуправу, као и :

* непосредну примену закона и других прописа,
* спровођење инспекцијског надзора и решавања у управним стварима у првом степену,
* праћење стања и предлагање мера за унапређење стања на терену, на територији општине,
* превентивно деловање инспекције као једно од средстава остварења циља инспекцијског надзора.

Годишњи план инспекцијског надзора грађевинске инспекције, садржи опште и специфичне циљеве које је потребно остварити, задатке / програмске активности које је потребно спровести како би се циљеви остварили, индикаторе резултата тј. начин на који се мере остварени задаци, односно програмске активности, рокови у којима се задаци односно активности морају обавити, одговорност за спровођење активности односно задатака, врсту активности и др.

**ОПШТИ ПОДАЦИ**:

Грађевинска инспекција Општинске управе општине Прокупље налази се у саставу Одељења за инспекцијске послове, са седиштем у Прокупљу у улици Таткова број 2, телефон 027/322 652, локал 106.

• Број инспектора:

Послове надзора из надлежности грађевинске инспекције у 2023. год обављају два инспектора;

**ЦИЉЕВИ**

Основни циљ плана инспекцијског надзора је :

- предузимање свих расположивих инспекцијских мера из Закона о планирању и изградњи („Сл. гласник РС“, бр. 72/09, 81/09 – испр., 64/10 – одлука УС, 24/11, 121/12, 42/13 - одлука УС, 50/13 - одлука УС, 98/2013 - одлука УС, 132/14 и 145/14 И 83/2018 , 31/2019 i 37/2019,52/2021 ) и Закона о озакоњењу објеката (,,Сл. гласник РС“, бр. 96/15,82/2018,81/2020-одлука УС и 1/2023-одлука УС) за смањивање броја незаконито изграђених објеката како постојећих тако и спречавање почетка грађења нових, уз успоставање сарадње са свим чиниоцима који у том циљу могу или морају помоћи (полиција, тужилаштво, јавна предузећа идр.)

- смањење одступања и неправилности током грађења објеката и извођења радова за које  су издати одговарајући акти за грађење односно извођење радова са упоредном применом техничких норматива и норми квалитета садржаних у контролним листама чија примена је обавезна у вршењу инспекцијског надзора.

- опремање грађевинског инспектора у складу са прописима за обављање послова инспекцијског надзора, методе и технике за успостављање контроле над применом одредаба Закона о планирању и изградњи („Сл. гласник РС“, бр. 72/09, 81/09 – испр., 64/10 – одлука УС, 24/11, 121/12, 42/13 - одлука УС, 50/13 - одлука УС, 98/2013 - одлука УС, 132/14 и 145/14 И 83/2018 , 31/2019 i 37/2019,52/2021 )

**СПРОВОЂЕЊЕ ИНСПЕКЦИЈСКИХ НАДЗОРА И СЛУЖБЕНИХ КОНТРОЛА**

Инспекцијски надзори и службене контроле ће се спроводити употребом расположивих људских (2 грађевинска инспектора) и материјалних ресурса (делимична опрема прописана Правилником о легитимацији и опреми урбанистичког и грађевинског инспектора) у складу са прописаним законским актима који су темељ за поступање грађевинске инспекције. Приликом инспекцијског надзора и службених контрола, грађевински инспектори дужни су придржавати се релевантних процедура уз обавезно коришћење контролних листа.

Задаци и послови грађевинске инспекције обављаће се кроз теренске и канцеларијске инспекцијске надзоре на целој територији града Прокупља по врстама инспекцијског надзора:

* редовне (по овом плану свакодневно у потребном делу радног времена);
* ванредне ( кроз предузимање хитних мера ради спречавања или отклањања непосредне опасности за животе и здравље људи, објекте који се граде, суседне објекте, саобраћај, околину односно животну средину и по представкама грађана и других лица и у другим ситуацијама сходно члану 6. став 3. Закона о инспекцијском надзору);
* допунске (по службеној дужности и по захтеву надзираних субјеката) и
* контролним инспекцијским надзорима (по службеној дужности ради утврђивања испуњавања наређених односно наложених инспекцијских мера од стране надзираних субјеката у току редовног и ванредниог инспекцијског надзора).

Поред планираних активности које ће се спроводити овим планом спроводиће се и непланиране активности које се на овај начин практично планирају у смислу који подразумева поступање по представкама грађана и других лица, примљених непосредно, путем поште и личним пријемом инспектора на терену.

**ПЛАНИРАЊЕ ИНСПЕКЦИЈСКИХ НАДЗОРА И СЛУЖБЕНИХ КОНТРОЛА**

При изради овог Плана водило се рачуна о заштити јавног интереса, безбедности објеката, отклањању опасности по живот и здравље људи као и обавезном поступању грађевинских инспектора прописаним Законом о планирању и изградњи („Сл. гласник РС“, бр. 72/09, 81/09 – испр., 64/10 – одлука УС, 24/11, 121/12, 42/13 - одлука УС, 50/13 - одлука УС, 98/2013 - одлука УС, 132/14 и 145/14 И 83/2018 , 31/2019 i 37/2019,52/2021 )

**ПРОПИСИ ПО КОЈИМА ПОСТУПА ГРАЂЕВИНСКА ИНСПЕКЦИЈА**

**ЗАКОНИ, ПОДЗАКОНСКИ АКТИ И ОДЛУКЕ СКУПШТИНЕ ГРАДА**

**1. Закон о планирању и изградњи** *(„Службени гласник РС*“, број 72/2009, 81/2009-испр, 64/2010-одлука УС,24/2011, 121/2012, 42/2013-одлука УС, 50/2013-одлука УС, 98/2013-одлука УС, 132/2014 и 145/2014,83/2018,31/2019,37/2019,52/2021 ),

**2. Закон о озакоњењу објеката** *(,,Сл. гласник РС“, бр. 96/15,82/2018,81/2020-одлука УС и 1/2023-одлука УС)*

**3. Закон о општем управном поступку** *(„Службени гласник РС“,*бр. 18/2016,95/2018 и 2/2023-одлука УС ),

**4. Закон о инспекцијском надзору** *(„Службени гласник РС***“,** бр. 36/2015,44/2018,95/2018),

**5. Закон о становању и одржавању зграда** *(„Службени гласник РС***“,** бр**.** 104/2016 i 9/2020-др закон ),

**6. Закон о прекршајима** *(„Службени гласник РС“,* бр. 65/2013, 13/2016 и 98/2016-одлука УС, 91/2019 и 112/2022 ),

**7. Кривични законик** *(„Службени гласник РС“***,** бр. 85/2005, 88/2005-испр., 107/2005-испр., 72/2009, 111/2009, 121/2012, 104/2013, 108/2014 и 94/2016,35/2019),

**8. Закон о привредним преступима** („Службени лист СФРЈ“,бр. 4/77, 36/77-испр., 14/85, 10/86-пречишћен текст, 74/87, 57/89 и 3/90; „Службени лист СРЈ“, број 27/92, 16/93, 31/93, 41/93, 50/93, 24/94, 28/96 и 64/2001; и „Службени гласник РС“, број 101/2005-др. закон)

**9**. **Закон о путевима** (“Службени гласник РС”, бр. 101/05, 123/07, 101/11 и 93/12,41/2018,95/2018)

**10**. **Правилник о поступку доношења и садржини програма уклањања објеката**(“Службени гласник РС”, бр.27/2015)

**11**. **Правилник о садржини и начину вођења књиге инспекције, грађевинског дневника и грађевинске књиге** (“Службени гласник РС”, бр.62/2019)

**12. Правилник о начину затварања и обележавању затвореног градилишта**

(“Службени гласник РС”, бр. 22/2015)

**13. Правилник о посебној врсти објеката и посебној врсти радова за које није потребно прибављати акт надлежног органа, као и врсти објеката који**

**се граде, однoсно врсти радова који се изводе, на основу решења о одобрењу за**

**извођење радова, као и обиму и садржају и контроли техничке документације**

**која се прилаже уз захтев и поступку који надлежни орган спроводи**

( "Службени гласник РС", 102/2020,16/2021 и 87/2021)

**ПЛАН РАДА ГРАЂЕВИНСКЕ ИНСПЕКЦИЈЕ ЗА 2023. ГОДИНУ**

Вршење инспекцијског надзора од стране грађевинске инспекције не зависи од доба године (због временских прилика и напретка у технологији грађења, радови на градилиштима се изводе у току целе године) али зависи од других чинилаца: издатим грађевинским дозволама и пријавама радова, динамиком извођења радова, обавештења о завршетку изградње темеља и завршетка изградње објекта у конструктивном смислу обезбеђеним финансијским средствима, евентуалним елементарним непогодама, тако да се не могу упапред идентификовати субјекти код којих ће се вршити инспекцијски надзор.

Табеларни приказ активности грађевинске инспекције:

|  |  |  |
| --- | --- | --- |
| Пословни процес | Облик инспекцијског  надзора | Врста инспекцијског  надзора |
| Вршење инспекцијског надзора приликом добијања обавештења од надлежног органа о  пријави темеља | - теренски  - канцеларијски | - редован  - контролни  - допунски |
| Вршење инспекцијског надзора приликом  добијања обавештења од надлежног органа о  завршетку објекта у конструктивном смислу | - теренски  - канцеларијски | - редован  - контролни  - допунски |
| Вршење инспекцијског надзора активних градилишта | - теренски  - канцеларијски | - редован  - ванредан  - контролни  - допунски |
| Вршење инспекцијског надзора по пријавама странака | - теренски  - канцеларијски | - редован  - ванредан  - контролни  - допунски |

У зависности од инспекцијског налаза, грађевински инспектор ће донети одговарајућа решења и поднети одговарајуће пријаве.

**ПРОЦЕНА РИЗИКА У ИНСПЕКЦИЈСКОМ НАДЗОРУ ГРАЂЕВИНСКОГ ИНСПЕКТОРА**

Процена ризика у годишњем плану инспекцијског надзора грађевинске инспекције за 2023. годину вршена је на основу инспекцијског надзора у наведеним областима, односно на основу анализе стања у досадашњем дугогодишњем вршењу инспекцијског надзора као и на основу информација и добијених података од других инспекција, других овлашћених органа и организација, што је и представљено табеларно.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  | Критичан ризик |
|  |  |  |  |  |  |  |  | Висок ризик |
|  |  |  |  |  |  |  |  | Средњи  ризик |
|  |  |  |  |  |  |  |  | Низак  ризик |
|  |  |  |  |  |  |  |  | Незнатан ризик |
| 1 | 2 | 3 | 4 | | | 5 | |  |
|  | | | | | | | | |
| 1 | Одржавање објеката, употребне дозволе | | | | | | | |
| 2 | Рушење објеката без дозвола за рушење | | | | | | | |
| 3 | Рушење објеката склоних паду | | | | | | | |
| 4 | Грађење објеката или извођење радова без решења из члана 145. Закона о планирању и изградњи | | | | | | | |
| 5 | Грађење објеката или извођење грађевинских радова без грађевинске дозволе | | | | | | | |

**АКТИВНОСТИ ПРЕВЕНТИВНОГ ДЕЛОВАЊА**

Грађевински инспектори ће, приликом сваке контроле, обавештавати субјекте инспекцијског надзора у вези са обавезама из прописа, указивати на потребу отклањања узрока незаконитости које могу настати у будућности.

Грађевински инспектор

Мирјана Глушченко Видаковић,дипл.инж. грађ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_